המוזיאון היהודי בדרום אפריקה

**המוזיאון היהודי של דרום אפריקה** הוא מוזיאון לתולדות יהדות דרום אפריקה. הממוקם בשכונת "הגנים" במרכז העיר קייפטאון. הוא נמצא באותו מתחם עם בית הכנסת הגדול, מרכז השואה של קייפטאון והמרכז הקהילתי היהודי (המכיל את ספריית יעקב גיטלין). הוא גם קרוב לגלריה הלאומית הדרום אפריקאית ולבתי הפרלמנט. המוזיאון נוסד על ידי הנדבן מנדל קפלן. הוא מתעד את השורשים ההיסטוריים של יהדות דרום אפריקה בליטא (מקום מוצאם של חלק ניכר מיהודי דרום אפריקה) ובמקומות אחרים, את תפקידה של הקהילה בחברה הדרום אפריקאית ואת תרומתה למדינה במספר תחומים מגוונים. בנוסף עורך המוזיאון תערוכות מתחלפות בנושאים שונים.

## היסטוריה
בשנת 1996, הפילנתרופ מנדל קפלן קיבל את ההחלטה להקים מוזיאון לאומי על הקהילה היהודית בדרום אפריקה, אותו מימן באמצעות קרן קפלן-קושליק. הקרן יזמה את הקמתו של בניין מוזיאון ייעודי חדש, שנבנה תוך ייעודו מחדש של "בית הכנסת הישן" (בית הכנסת העתיק ביותר בדרום אפריקה) ככניסה למוזיאון. משנת 1958 היה בבית הכנסת הישן מוזיאון יהודי קטן יותר. את המוזיאון החדש פתח הנשיא נלסון מנדלה בשנת 2000, וליוו אותו הלן סוזמן ומנדל קפלן. "בית הכנסת הישן" קיבל מענק מקרן השגרירות של מחלקת המדינה של ארצות הברית לשימור תרבות עבור שיפוצו. הוא נפתח מחדש בשנת 2023, בטקס בהשתתפות ראובן בריגטי, שגריר ארצות הברית בדרום אפריקה.

## תערוכות
תערוכה הקבע של המוזיאון כוללת שחזור של "שטעטל" ליטאי, המציג את חייהם ותנאיהם של המהגרים היהודים לפני הגעתם לדרום אפריקה. ותערוכה על יהודים שפעלו נגד המשטר האפרטהייד הגזעני בדרום אפריקה.

בשנת 2010, המוזיאון הציג תערוכה על מיוזנברג, עיירת חוף באזור הכף המערבי, שהייתה בעבר יעד מוביל לחופשות קיץ בקרב יהודי דרום אפריקה וכן ביתם של בית כנסת ו-600 משפחות יהודיות. בשנת 2011 הוצגה התערוכה, "Jiving with Madiba" של הקריקטוריסט זפירו (יונתן שפירו).

בשנת 2012 נפתחה התערוכה "יהודי מחוז שש: זמן אחר, מקום אחר", על אוכלוסיית התושבים היהודיים ברובע שש בקייפטאון לפני שנהרס על ידי משטר האפרטהייד.

בשנת 2015, המוזיאון הציג את התערוכה "הלן סוזמן: לוחמת למען זכויות אדם", המתעדת את האקטיביזם שלה נגד האפרטהייד. בשנת 2020 נפתחה בתערוכה, "פורצי דרך: ההיסטוריה של היהדות המתקדמת בדרום אפריקה" על ההיסטוריה והתפקיד של היהדות הרפורמית במדינה. בשנת 2021 נפתחה תערוכה חדשה, "חיי עלי באכר: משדה הקריקט", המתארת את חייו של שחקן הקריקט היהודי, עלי באכר מיוהנסבורג.

בדצמבר 2023 הציג המוזיאון תערוכה של האמנית מורן קליגר, שהייתה הישראלית הראשונה להציג בו.
## תמונות

קובץ:SA_Jewish_Museum_CT.jpg|טקסט=The Old Shul, entrance to the SAJM| בית הכנסת הישן, המשמש ככניסה למוזיאון מ
קובץ:Sajm_Old_Synagogue_03.JPG|טקסט=Interior of the Old Shul| פנים בית הכנסת העתיק
קובץ:Sajm_Old_Synagogue_01.JPG|טקסט=Interior of the Old Shul| פנים בית הכנסת העתיק
קובץ:Reconstruction_of_a_shtetl_in_the_South_African_Jewish_Museum,_Cape_Town.jpg|טקסט=Reconstruction of a traditional Jewish shtetl in Lithuania| שחזור היישוב היהודי המסורתי בליטא
קובץ:Interior_of_a_wooden_dwelling_in_a_traditional_Lithuanian_shtetl,_reconstructed_in_the_South_African_Jewish_Museum,_Cape_Town.jpg|טקסט=Interior of a wooden dwelling in a traditional Lithuanian shtetl| פנים בית עץ בשטעטל ליטאי מסורתי
קובץ:South_African_Jewish_Museum_in_July,_2018_16.jpg|טקסט=Permanent exhibition| תערוכת קבע
קובץ:Sajm_Norden_Cup.JPG|טקסט=The Norden Cup, presented to Benjamin Norden, leading founder of the first Jewish congregation in South Africa, when he returned to England in 1858| גביע נורדן, הוענק לבנג'מין נורדן, המייסד המוביל של הקהילה היהודית הראשונה בדרום אפריקה, כשחזר לאנגליה ב-1858
קובץ:South_african_jewish_museum_opening_stone.jpg|טקסט=Opening stone| אבן הפינה
קובץ:South_African_Jewish_Museum_in_July,_2018_21.jpg|טקסט=Exhibition at the SAJM| תערוכה במוזיאון
קובץ:Sajm_the_first_Torah_Scroll.JPG|טקסט=The first Torah Scroll, brought to South Africa by Aaron de Pass| ספר התורה הראשון, שהובא לדרום אפריקה על ידי אהרון דה פאס

## קישורים חיצוניים

* 

## הערות שוליים

קטגוריה:יהדות דרום אפריקה
קטגוריה:מוזיאונים בנושא יהדות
קטגוריה:דרום אפריקה: תרבות
קטגוריה:קייפטאון: מבנים